## Naredba o mjerama za sprječavanje pojave i širenja klasične svinjske kuge na području Republike Hrvatske

### NN 123/2007 (30.11.2007.), Naredba o mjerama za sprječavanje pojave i širenja klasične svinjske kuge na području Republike Hrvatske

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**3561**

Na temelju članka 17. stavka 3. Zakona o veterinarstvu (»Narodne novine«, broj
41/07), ministar poljoprivrede, šumarstva i vodnoga gospodarstva donosi

## NAREDBU

### O MJERAMA ZA SPRJEČAVANJE POJAVE I ŠIRENJA KLASIČNE SVINJSKE KUGE NA PODRUČJU REPUBLIKE HRVATSKE

I.

1. Zaraženim područjem smatra se područje u krugu od najmanje tri kilometra od
mjesta izbijanja klasične svinjske kuge i to:
a) Međimurska županija: Puščine, Totovec, Novo Selo na Dravi, Šandorovec, Gornji
Kuršanec, Kuršanec, Nedelišće, Gornji Hraščan, Vularija;
b) Varaždinska županija: Žabnik:
c) Krapinsko-zagorska županija: Stari Golubovec, Gorjani Sutinski, Gora
Veternička, Petrova Gora, Kuzminec, Veternica, Cebovec, Vojnovec Loborski,
Gregurovec, Gornja Šemnica, Vinipotok, Velika Petrovagorska, Velika Veternička,
Kraljevec Šemnički, Kraljevec Radobojski, Delkovec, Mihovljan.
2. Ugroženim područjem smatra se područje u krugu od sedam kilometra od
zaraženog područja i to:
a) Međimurska županija: Lopatinec, Okrugli Vrh, Dragoslavec Selo, Bogdanovec,
Brezje, Šenkovec, Mihovljan, Slakovec, Pribislavec, Čakovec, Črečan, Mačinec,
Pretetinec, Dunjkovec, Trnovec, Mala Subotica, Štefanec, Savska Ves, Strahoninec,
Ivanovec, Sveti Križ, Orehovica, Podbrest;
b) Varaždinska županija: Varaždin, Štefanec, Šemovec, Bartolovec, Trnovec;
c) Krapinsko-zagorska županija: Lužani Zagorski, Cerje Jesenjsko, Gornje
Jesenje, Koprivnica Zagorska, Donje Jesenje, Brdo Jesenjsko, Ravninsko, Žutnica,
Zagora, Očura, Podgora Krapinska, Strahinje, Strahinje Radobojsko, Novi
Golubovec, Lazi Krapinski, Radoboj, Dolice, Šušelj Brijeg, Benkovec Petrovski,
Krapina, Petrovsko, Trški Vrh, Rovno, Tkalci, Straža Krapinska, Stara Ves
Petrovska, Mihaljekov Jarek, Lobor, Bobovje, Završje Loborsko, Gornja Selnica,
Mala Pačetina, Juranščina, Jazvine, Orehovec Radobojski, Pretkovec, Završje
Belečko, Polje Krapinsko, Belec, Martinščina, Bregi Radobojski, Repno, Vidovec
Krapinski, Pristava Krapinska, Vidovec Petrovski, Markušbrijeg, Velika Ves,
Petruševec, Škaričevo, Vukanci, Peršaves, Gornja Batina, Frkuljevec Mihovljanski,
Frkuljevec Peršaveški, Šipki, Lepajci, Donja Šemnica, Ščrbinec, Ratkovec, Znož,
Sutinske Toplice, Gornja Pačetina, Mali Komor, Ladislavec, Belovar Zlatarski,
Zadravec, Hršak Breg, Komor Začretski, Borkovec, Veliki Komor, Galovec Začretski,
Završje Začretsko, Cetinovec, Donja Batina, Slivonja Jarek, Orehovica, Vojnić
Breg, Švaljkovec, Zlatar, Vrankovec, Mače, Kozjak Začretski, Donja Pačetina,
Pustodol Orehovički, Martinec Orehovički, Dukovec, Sekirišće, Sveti Križ
Začretje, Veliki Bukovec, Grabe, Brestovec Orehovički, Mali Bukovec, Ciglenica
Zagorska, Kebel, Židovinjak.

II.

Radi sprječavanja pojave i širenja klasične svinjske kuge naređuju se sljedeće
mjere:
1. Na području cijele zemlje:
a) Zabranjuje se korištenje napoja u hranidbi svinja;
b) Zabranjuje se prijevoz i kretanje svinja izvan farme, uzgoja ili dvorišta u
svrhu prirodnog pripusta na drugim uzgojima, farmama ili dvorištima;
c) Zabranjuje se ulazak rasplodnih svinja u druge uzgoje radi pripusta;
d) Zabranjuje se stavljanje mesa svinja u promet izravno iz dvorišta;
e) Zabranjuje se pašno držanje svinja;
f) Zabranjuje se odvoženje svinja na stočne sajmove, dogone i otkupna mjesta te
stavljanje svinja u promet na stočnim sajmovima, dogonima i otkupnim mjestima na
područjima navedenim u točki I. podtočkama 1.i 2. ove Naredbe. Ovlašteni
veterinar na sajmu, dogonu i otkupnom mjestu mora voditi posebnu evidenciju koja
sadrži podatke o vlasniku, podrijetlu i broju svinja te serijske brojeve
svjedodžbi sa kojima se životinje dopremaju;
g) Naređuje se provođenje dezinfekcije prije i nakon održavanja sajmova, dogona
i otkupa;
h) Naređuje se obvezna prijava bez odgađanja svake uginule ili bolesne svinje na
gospodarstvu i divlje svinje.
2. Na području:
a) cijele Međimurske, Vukovarsko-srijemske i Krapinsko-zagorske županije
naređuje se obvezan klinički pregled, koji uključuje mjerenje tjelesne
temperature, svinja prije stavljanja u promet:
b) Osječko-baranjske županije u mjestima Bijelo Brdo, Sarvaš, Aljmaš, Tenja,
Klisa, Dalj i Nemetin naređuje se obvezan klinički pregled, koji uključuje
mjerenje tjelesne temperature, svinja prije stavljanja u promet.
3. Osim mjera iz točke II. stavak 1. i 2. na zaraženim i ugroženim područjima
određenim u točki I. ove Naredbe naređuje se:
a) Zabrana stavljanja u promet drugih vrsta životinja iz zaraženog dvorišta
najmanje 7 dana od provođenja završne dezinfekcije u zaraženom dvorištu;
b) Zabrana stavljanja u promet i premještanja svinja na područjima određenim u
točki I. stavak 1. podstavak (a), (b) i (c) i stavak 2. podstavak (a), (b) i
(c);
c) Zabrana stavljanja u promet sperme, jajnih stanica i embrija s gospodarstava
unutar zaraženog i ugroženog područja;
d) Zabrana održavanja sajmova, dogona, izložbi i sportskih manifestacija sa
životinjama;
e) Obvezna provedba strogih biosigurnosnih mjera za smanjivanje opasnosti od
unošenja i širenja virusa klasične svinjske kuge od strane svake osobe koja
ulazi ili izlazi na gospodarstva na kojima se drže svinje te osoba koje su bile
u kontaktu s divljim svinjama;
f) Onemogućavanje izravnog ili neizravnog kontakta između domaćih i divljih
svinja;
g) Zabrana klanja svinja za potrebe vlastitog domaćinstva, osim pod posebnim
uvjetima.

III.

Zabrana iz točke II. stavak 3. podstavak (a) i (b) ove Naredbe ne odnosi se na
pošiljke:
i) Domaćih i divljih svinja koje potječu iz drugih država, a koje se uvoze u
registrirane i zatvorene objekte za držanje i uzgoj pod stalnim veterinarskim
nadzorom osim na područjima određenim u točki I. stavak 1.i 2. te provoze preko
područja Republike Hrvatske. Pošiljke se moraju provoziti isključivo glavnim
cestovnim ili željezničkim prometnicama bez zaustavljanja i mora biti
onemogućeno da svinje koje se provoze dođu u direktan ili indirektan kontakt s
drugim svinjama tijekom transporta.;
j) Domaćih svinja koje se, zbog tehnoloških razloga, upućuju iz objekata
kontroliranog i zatvorenog uzgoja koji udovoljavaju biosigurnosnim mjerama
propisanim Naredbom o mjerama zaštitite životinja od zaraznih i nametničkih
bolesti i njihovom financiranju u 2007. godini (»Narodne novine« br. 2/07 i
16/07) u točki V. stavak 4.:
– podstavak (c) na zaraženim područjima određenim u točki I. stavak 1. ove
Naredbe;
– podstavak (b) na ugroženim područjima određenim u točki I. stavak 2. ove
Naredbe;
u druge kontrolirane i zatvorene objekte za držanje ili na neod­godivo klanje,
po odobrenju nadležnog županijskog veterinarskog inspektora i pod posebnim
uvjetima koje određuje Uprava za veterinarstvo;
k) Drugih vrsta životinja, osim domaćih i divljih svinja, koje se uvoze u
registrirane i zatvorene objekte za držanje i uzgoj pod stalnim veterinarskim
nadzorom, provoze preko područja RH te koje se zbog tehnoloških razloga, upućuje
iz objekata kontroliranog i zatvorenog uzgoja u druge kontrolirane i zatvorene
objekte za držanje ili klanje, po odobrenju nadležnog županijskog veterinarskog
inspektora i pod posebnim uvjetima koje propisuje Uprava.

IV.

Danom stupanja na snagu ove Naredbe prestaje važiti Naredba o mjerama za
sprječavanje pojave i širenja klasične svinjske kuge na području Republike
Hrvatske (»Narodne novine« br. 118/2007).

V.

Ova Naredba stupa na snagu odmah.

Klasa: 322-01/07-01/80
Urbroj: 525-01-07-01
Zagreb, 17. studenoga 2007.

Ministar
**Petar Čobanković**, v. r.

Naredba, NN 123/2007-3561
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)